Nyeste Skilderie af Kiøbenhavn, 1810-05-22
Da denne lærerige lille Bogn kan spare mig endeel Skriverie angaaende bemeldte Bygningsmaade, har jeg anseet det beqvemmest at referere Dem dertil for saavidt jeg er enig med Udgiveren. - Derimod skal jeg gjøre de Anmærkninger, som jeg efter min Erfaring finder fornødent, og som kunde tjene til at lette Omgangsmaaden ved disse Slags Bygninger. – Jeg giver mig derfor den Ære at lade bemeldte Bog følge med dette Brev Ved at læse den igjennem vil Deres Velærværdighed see at jeg har antegnet de Steder, hvorved jeg fandt noget at anmærke. – Tillige følger hermed 2 Modeller. - Den første fremstiller et Stykke stampet Jord saaledes som den seer ud naar Formerne tages fra. - Den anden de forskjellige Stykker, som henhøre til Formen selv, hvorover følger en aparte Optegnelse. - Jeg har endvidere sendt Dem Hr. Kammerraad Roiches (til Røgen) Skrivt angaaende Pisse Bygninger. Det vil sikkert interessere Dem. Jeg skylder Kammerraaden meget for den Veiledning, han var saa god at give mig da jeg begyndte min bemeldte Bygning. - Saaledes smigrer jeg mig med at have sat Deres Velærværdighed i Stand til at faae klart Begreeb om denne saa nyttige Bygningsmaade. Jeg maae nu overlade det til Deres Velærværdighed at vælge de meest hensigtsmæssige Midler til at faae den bekjendt og især at see den iværksat. Dersom jeg torde give Deres Velærværdighed et Raad i den Anledning, saa var det selv at lade stampe et Stykke Muur, for at de i Deres Omegn kunde være Vidne til denne duelige Bygningsmaade, hvilket sikkert vil have god Virkning. Her begynder Tingen at faae Fremgang. Adskillige af Omegnen have allerede bestilt Former, og agter at bygge i Sommer. - Mit Huus af stampet Jord staaer fortræffeligt, endskiønt den ene Side deraf staaer udsat for den stærkeste Vind og Regn. Frosten lader ikke til at virke paa den i mindste Maade. Murene ere saa tørre som mankan ønske, Kartoflerne i denne Bygning holder den godt, kort sagt den overgaaer hidindtil mine Forventninger. Tiden maae nu lære om dens Godhed er varig; jeg tør sige jeg er forvisset derom, og jeg troer, at enhver der seer og iføler paa disse Mure, vil være af samme Mening. For at give Deres Velærværdighed et Beviis paa disse Murers Styrke vil jeg anføre, at jeg i Efteraaret har ladet hugge en stor Aabning igjennem en afde stampede Mellemmure, som var bestemt til en Dør – hverken Dørkarm, eller nogen Slags Stiver, eller Planker er bleven sat deri; – men Muren, staaer, endnu ved sin egen Kraft. Bemeldte Dør var omtrent 3 Alen høi, 1 1/2 Alen bred, 2 Mænd arbeidede i 2 Timer for at hugge den ud. - J Sommer agter jeg at bygge en Hvælving af stampet Jord, lykkes det, vilde det være endnu mere vigtig for den fattige Mand, thi derved vilde næsten alt Tømmer være sparet, og Huset blev da aldeles ubrændbat. Om alt dette og videre Forsøg i Henseende til stampede Murers Brugbarhed saavel for den fattige, som for den mere formuende Mand, skal jeg i sin Tid have den Ære at give nærmere Efterretning. - Jmidlertid henlever jeg med største Høiagtelse Deres Velærværdigheds ærbødige og tjenstvillige Frid. de Coninck. Kjøbenhavn den 23 Februarii 1810. P. S. Jeg har ligeledes sendt Deres Velærværdighed med Dags Posten en Kasse, der indeholder 50 Exemplarer af Hr. Seidelins Oversættelse af Contraux's Bog. - 30 dito af Hr. Pastor Rønnes nyttige Bog angaaende Bieavlen (nylig udkommen). - Jeg beder Deres Velærværdighed at disponere derover, som De finder det meest gavnvirkende. - Saasnart jeg bliver underrettet om hvad Formen har kostet, skal jeg ikke mangle at sende Deres Velærværdighed Beløbet af dem jeg har subskriberet for. TilHans Velærværdighed Hr. Pastor Krarup. (Ridder af Dannebrog &c.) i Vivild. Til Modellen henhører: 2 Sidebrætter. 2 Endebrætter. 4 Skoc. 8 Tvingere (den ene mangler, men giør ikke noget til at forstaae Modellens Indretning). 1 Stamper. 4 Jernstænger, som skulle have Skruegang, og en Skrue til at spænde Tvingerne fast med, disse ere istedet for de omtalte Reeb. 1 Stykke Messing, som skal forestille Skruen, som enhver af de bemeldte Jernstænger skal have. NB. Da Jern er saa dyrt, er det maaskee bedre at bruge Reeb, som Tegningen i Hr. Seidelins Bog viser. 8 Kiler. 4 Skravere. - Hr. Seidelins Bog giver Oplysning om disse forskjellige Tings Egenskaber. - Jeg vilde raade at anbringe i Endebrætterne de 4 Jern skruer, som der tales om Pag. 8, dette er for at forhindre dem fra at glide ud. - Den anden Model fremstiller Muren saaledes som den seer ud naar Formen er borttaget. Saa glat er den da ikke, men det var heller ikke at ønske, thi saa vilde Pudsningen ikke hænge fast. Førend man begynder med denne, maae man først udspække de Huller, som hist og her indfinde dem, men dette maae ikke afskrække nogen, de ere lette at udspække og hindrer aldrig det mindste. Jeg har antegnet hvor de nye Huller skulle hugges ud. - NB. Paa nogle af de Stykker, som udgjøre Modellen til Formen, staae skreven deres virkelige Dimensioner. Dette bliver nødvendigt at lagttage, thi Modellen selv er ikke gjort efter rigtige Proportioner eller Forhold.